Diari Oficial de la Generalitat Valenciana


Sumari del DOGV 9633, del 06-07-2023 (2023/7407)

ACORD de 28 de juny de 2023, de la Comissió d'I+D+i de la Universitat Politècnica de València, pel qual es delega la competència en matèria d'autorització de la capacitat investigadora en la persona titular del vicerectorat d'investigació.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9633

Data del DOGV
:   06-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7407


Data del document
:   28-06-2023

Organisme emissor
:   Universitat Politècnica de València

Tipus de document
:   Acord

Descriptors 

:   * Universitat Politècnica de València

ACORD de 28 de juny de 2023, de la Comissió d'I+D+i de la Universitat Politècnica de València, pel qual es delega la competència en matèria d'autorització de la capacitat investigadora en la persona titular del vicerectorat d'investigació. [2023/7407]  
El Reglament Regulador de la Gestió de les Activitats, Desenvolupament, Transferència i Formació No Reglada en la UPV, aprovat per Consell de Govern de 22 de desembre de 2022, arreplega la possibilitat que Personal amb capacitat investigadora reconeguda segons indica l'art. 3.1.3 del Reglament per a les Estructures d'Investigació, Desenvolupament i Innovació siga responsable d'activitat.  
«3. A fi de facilitar la direcció científica de projectes i contractes d'investigació a professors i altres contractats amb competència investigadora i sense vinculació permanent a la Universitat Politècnica de València, que hagen generat aquests projectes o contractes o hagen contribuït de manera important a la sol·licitud o consecució d'aquests fons, podran ser responsables científics, sempre que ho permeten les bases de les respectives convocatòries o les estipulacions de l'acord o contracte, les persones amb títol de doctorat amb vinculació contractual amb la UPV que es troben entre les següents categories:  
a) Professorat ajudant amb grau de doctor  
b) Professorat associat  
c) Professorat emèrit  
d) Persones beneficiàries de programes públics de suport a la contractació de personal mitjançant contractes postdoctorals o d'investigadors distingits que no excloguen aquesta opció en les seues bases, especialment, personal dels programes Juan de la Cierva, Ramón y Cajal, Beatriz Galindo, Marie Sklodowska-Curie, programes propis de la Universitat Politècnica de València o de qualsevol altre programa assimilable als anteriors pel Vicerectorat amb competències en matèria d'Investigació.  
e) Persones que tinguen la capacitat investigadora reconeguda segons indica l'article 3.1.3 del Reglament per a les Estructures d'Investigació, Desenvolupament i Innovació a la Universitat Politècnica de València, aprovat per acord del Consell de Govern de 27 de juliol de 2006 i modificat per Acords del Consell de Govern de 28 de setembre de 2011 i 15 de desembre de 2016. Hauran de comptar amb el vistiplau de l'estructura d'investigació a la qual estiguen adscrits i del Vicerectorat amb competències en la matèria».  
Per part seua, el citat Reglament per a les Estructures d'Investigació, Desenvolupament i Innovació en la UPV, en el seu apartat 3.1.3 regula el reconeixement de la capacitat investigadora, establint a aquest efecte:  
«1.3.1 El personal investigador, en les seues diferents etapes podrà formular iniciatives d'investigació, a través dels òrgans o estructures organitzatives corresponents.  
1.3.2 Amb caràcter excepcional, es podrà sol·licitar el reconeixement de la capacitat investigadora d'un altre personal de la Universitat que ocupe llocs de treball dins de la plantilla que ostenten el grau de doctor no inclòs en els grups anteriors i entre les funcions dels quals es troben arreplegades les de col·laborar i prestar el seu suport a tasques d'investigació, sense que això supose canvi en les funcions i dedicació laboral al lloc de treball.  
Aquest reconeixement tindrà la finalitat que la persona interessada puga sol·licitar la participació en activitats d'investigació, i haurà de fonamentar-se en una trajectòria prèvia rellevant d'activitats d'investigació. La sol·licitud, a petició de la persona interessada, serà formulada pel responsable de la seua Estructura d'Investigació o Servei i dirigida al Vicerector amb competències en investigació. Correspondrà a la Comissió d'Investigació de la Universitat atorgar aquest reconeixement sobre la base dels seus mèrits d'investigació».  
No obstant això, l'anterior, es considera oportú, d'acord amb el principi d'eficàcia i eficiència organitzativa que regeix l'actuació de les administracions públiques, delegar les competències que a la Comissió d'Investigació li corresponen en matèria de reconeixement de la capacitat investigadora.  
En virtut d'això, i de conformitat amb el que es disposa en els articles en els articles 9 i 10 de la Llei 40/2015, d'1 d'octubre, de règim jurídic del sector públic, la Comissió d'I+D+i, acorda:  
  
Primer. Delegar la competència per al reconeixement de la capacitat investigadora en la persona titular del Vicerectorat d'Investigació.  
  
  
Segon. La present delegació d'atribucions podrà ser revocada en qualsevol moment per l'òrgan delegant, de conformitat amb el que estableix l'article 9.6 de la Llei 40/2015, d'1 d'octubre, de règim jurídic del sector públic.  
Les atribucions delegades en el present Acord podran ser reclamades, en els termes i amb els requisits que estableix l'article 10 d'aquesta última norma.  
  
Tercer. En tots aquells supòsits en els quals es faça ús de la present delegació, haurà de fer-se constar expressament en la resolució o acte que s'adopte, considerant-se dictades per l'òrgan delegant.  
  
Les atribucions exercides per delegació no podran ser objecte de delegació en un altre òrgan.  
  
Quart. El present Acord farà efecte el mateix dia al de la seua publicació en el Diari Oficial de la Generalitat Valenciana (DOGV).  
  
València, 28 de juny de 2023.- La presidenta de la Comissió d'I+D+i de la Universitat Politècnica de València, Belén Picó Sirvent.